open-index/open-wikipedia-markdown huggingface dataset:
Bandeira de California

A **bandeira de California** foi adoptada pola Lexislatura do Estado de California en 1911.

## Descrición 
[miniatura|250px|dereita|Orixinal bandeira do oso, fotografada en [1890.]]
[dereita|250px|miniatura|Bandeira de California ondeando no porto de [San Francisco.]]
A bandeira de California componse dun fondo branco cunha banda vermella na parte inferior, cun oso pardo no seu corazón, que se acompaña cunha estrela de cinco puntas de cor vermella na parte superior esquerda e o nome do estado como república en inglés.

## Véxase tamén 
### Ligazóns externas 
* An 1890 photo shows the original Bear Flag.
* Creation of the Bear Flag. 
* Flags of the World: California
Sexualidade e discapacidade

A da **sexualidade e discapacidade** é unha temática cotiá para as persoas que teñen algún tipo de discapacidade, xa física, xa mental. Con frecuencia delimítase a vida sexual das persoas con discapacidades coma se esta actividade non existise ou como se fose un tabú.

A aprendizaxe destas persoas adoita ter lugar a través do contacto con outros individuos portadores de discapacidade. A chegada das novas tecnoloxías fixo algo máis fácil a procura de información a través, por exemplo, de Internet, nas comunidades virtuais.

## Características 
### Discapacidade mental 
O deficiente mental é sometido moitas veces a un tratamento protector, como se fose un individuo asexuado ou eternamente infantil. A súa sexualidade pode ser vista tamén coma algo salvaxe, que debe ser reprimido. O certo é que estas persoas senten desexo, aman, senten pracer e queren ser amadas. A condición sexual destas persoas depende moito das súas condicións educativas. Polo xeral, trátase ás persoas con diferentes discapacidades de forma igualitaria, mais o certo é que dependen de condicións psicosociais diversas.

Tamén existe o medo a que un posíbel descendente poida ser tamén un deficiente mental; trátase dun medo infundado, pois non todas as discapacidades mentais son transmitidas de forma hereditaria. Outro pensamento común é que os deficientes posúen unha condición que os fai practicaren actitudes sexuais a toda hora, polo que deben ser atenuados, o cal se contrapón ao outro mito da asexualidade.

### Discapacidade física 
A sexualidade é tida pola sociedade como algo ligado simplemente ao aparato reprodutor. Porén, o corpo humano ten outras moitas zonas eróxenas. Pode ter lugar tamén a falta de lubricación vaxinal, que pode ser resolta mediante o uso de lubricantes. No caso dos homes, a erección é posíbel nalgúns casos, mais o control da exaculación resulta imposible en certas lesións completas.

## Véxase tamén
### Bibliografía 
*MAIA, Ana Claudia Bortolozzi: *Sexualidade e deficiências*. São Paulo: Editora Unesp, 2006.

### Ligazóns externas
*Função sexual e lesão medular .
*Revista *Newmobility* .
*Sex and disability: Sex after spinal cord injury topic of upcoming workshop", artigo en www.dailyuw.com .
*"Estudo aponta mitos sobre vida sexual de deficientes físicos", en www.globo.com .
*"A sexualidade na deficiência mental profunda. Um estudo descritivo sobre pais e profissionais", en www.psicologia.com .
*"Sexo sobre Rodas" , artigo en www.bengalalegal.com .
*"Vivência da sexualidade por pessoas com lesão medular"  .
Alcumes dos estados de EUA

Esta é unha **lista de alcumes dos Estados de EUA**, incluído os oficialmente adoptados e outros tradicionais. Os alcumes oficiais están resaltados en **letra grosa**.

## Véxase tamén 
### Outros artigos 
* Lemas dos Estados Unidos
### Ligazóns externas 
* Information about U.S. State Nicknames
Lemas dos Estados Unidos de América

[miniatura|upright|*Nil sine numine*, lema de [Colorado, Estados Unidos de América|Colorado.]]
[miniatura|upright|*Live free or die*, lema de [Nova Hampshire.]]
[miniatura|upright|*Eureka*, lema de [California.]]
[miniatura|upright|*Freedom and Unity*,lema de [Vermont.]]
[miniatura|upright|*In God we trust*, lema de [Florida, Estados Unidos de América|Florida.]]
[miniatura|upright|*Crossroads of America*, lema de [Indiana.]]
[miniatura|upright|*Ad astra per aspera*, lema de [Kansas.]]

[miniatura|upright|*[Ua Mau ke Ea o ka ʻĀina i ka Pono*, lema de Hawai.]]

Os cincuenta estados dos Estados Unidos teñen un **lema estatal**, ao igual que o Distrito de Columbia. O lemas doitan ser formais, de feito, vinte deles están directamente escritos en latín, e non adoitan variar ao longo do tempo. Nese sentido, non deben ser confundidos cos alcumes estatais, que os gobernos dos diferentes estados adoitan crear para tentar fomentar o turismo interno e externo (por exemplo, *Sunshine state*, "o estado soleado", para referirse a Florida).

Os Estados Unidos como un todo teñen dous lemas oficiais: dende 1789 o latino *E pluribus unum* ("De moitos, un") e dende 1956 tamén o inglés *In God we trust* ("En Deus confiamos"), aínda que este último foi historicamente impreso no reverso dos billetes de dólar, e sería así mesmo adoptado localmente polo recentemente mencionado estado de Florida.

## Estado e lema 
## Notas 
## Véxase tamén 
### Outros artigos 
* Alcumes dos estados de EE. UU.

### Ligazóns externas 
* Mottoes of the 50 States 
* State mottos
Call of Duty 4: Modern Warfare

***Call of Duty 4: Modern Warfare*** é un videoxogo pertencente á serie Call of Duty e ao xénero FPS (*first person shooter*), programado por Infinity Ward e distribuído por Activision para PC Windows, MAC OS X, Xbox 360 e  Playstation 3. Foi posto á venda en setembro de 2007 para PS3, Xbox 360 e Windows. En setembro de 2008 saíu ao mercado a versión de Mac OS X e en novembro de 2009 a de Wii, baixo o nome de **Call of Duty 4: Modern Warfare: Reflex Edition**, programada por Treyarch.

## Argumento 
O xogo está ambientado na época actual, a diferenza das entregas precedentes, situadas durante a segunda guerra mundial. Sitúanos nun conflito ficticio en Rusia, onde un grupo ultranacionalista levou ao país ao bordo da guerra civil. Neste contexto, un grupo terrorista islámico foi quen de roubar unha arma nuclear. Os servizos secretos británico e estadounidense, apoiados por varias unidades militares rusas leais ao goberno lexítimo, deciden intervir, en prol de desactivar os mísiles roubados.

## Recepción e crítica 
Rapidamente o xogo recibiu grande aceptación, tanto por parte da crítica como do público. No E3 2007 gañou o premio a mellor xogo da feira . Logrou ademais varios premios BAFTA, incluíndo mellor historia e personaxe e o premio do público ao mellor xogo do ano 2007 . Acadou un 94 en Metacritic, tanto na versión de Xbox 360 coma PS3 ; un 92 para PC  e un 76 para Wii .

## Vendas 
A versión de Xbox 360 foi a máis vendida con máis de 8 millóns de unidades . A versión de Playstation 3 vendeu un pouco máis de 5 millóns . A versión de Wii vendeu case un millón de unidades 

## Notas
Escribidor das canaveiras

miniatura|*Emberiza schoeniclus*.
O **escribidor das canaveiras**, antes chamado escribente das canaveiras e escribidora das canaveiras**,** (*Emberiza schoeniclus*) é unha ave da familia Emberizidae que poboa as zonas húmidas de boa parte de Europa e o norte de Asia.

## Características 
Pequeno paxaro cunha lonxitude de entre 13,5 e 15,5 cm de lonxitude. Caracterízase pola pigmentación dos ovos do que deriva varios nomes populares en varios idiomas relacionado coa escritura. Só os machos presentan, na época de cría, plumaxes vistosos. O resto do ano ano dominan tons ocres e pardos. Hai entre 15 e 30 subespecies, segundo a autoridade consultada. As grandes diferenzas en plumaxe, tamaño e forma do peteiro e talle corporal xustifican estas diferenzas Na Península Ibérica pódense atopar tres subespecies: *Emberiza schoeniclus schoeniclus*, abondosa na Europa occidental e presente como invernante; a iberoccidental *Emberiza schoeniclus lusitanica*, considerada *en perigo crítico de extinción* e a iberoriental *Emberiza schoeniclus witherbyi*, considerada *en perigo*, polo que esta especie foi considerada pola SEO *Ave do Ano 2009*. No último censo de 2021 (coordinado por SEO/BirdLife) contabilizáronse unhas 300 parellas reprodutoras no conxunto do estado español. Isto supón un declive dun 22% no caso da subespecie iberoriental (con 238-244 parellas) e dun 62% na subespecie iberoccidental (con 20-30 parellas) en comparación co último reconto de 2005.

### Distribución *Lusitanica* 
En época de cría, a distribución desta subespecie, vai dende o litoral do País Vasco ata o norte do Texo. Case está desaparecida de Asturias, Cantabria e País Vasco. En Portugal está presente sobre todo na Ría de Aveiro. En Galicia, o censo do 2013, mostrou entre 30 e 42 territorios reprodutores. Os territorios máis habituais son os esteiros do Ulla, o Tambre e a Lagoa da Frouxeira. Ten desaparecido de lugares interiores coma as Gándaras de Budiño.

## Notas 
## Véxase tamén 
### Outros artigos 
* Catálogo galego de especies ameazadas
Liñares, Baíste, Avión

[dereita|miniatura|Vista da aldea desde a estrada a [Córcores, Avión|Córcores.]]

**Liñares** é un lugar da parroquia de Baíste no concello ourensán de Avión na comarca do Ribeiro. Segundo o INE e o IGE en 2011 tiña 132 habitantes (58 homes e 74 mulleres), dous máis ca en 2010 (58 homes e 72 mulleres). En 2009 tiña 149 habitantes (65 homes e 64 mulleres) segundo datos do concello de Avión.

## Lugares e parroquias 
### Lugares de Baíste 
### Parroquias de Avión 
## Notas 
## Véxase tamén 
### Ligazóns externas 
* liñares.net
Aviño

O topónimo **Aviño** pode referirse a:

;En Galiza
***Aviño**, lugar da parroquia de Cambre, no concello de Malpica de Bergantiños;
***Aviño**, lugar da parroquia de Valdoviño, no concello de Valdoviño;
***Aviñoá**, lugar da parroquia de Proente, no concello da Merca.

## Véxase tamén
### Outros artigos
Call of Duty: World at War

***Call of Duty: World at War*** é a quinta entrega principal da serie Call of Duty. Programado por Treyarch e distribuído por Activision, sitúanos na fronte xaponesa da segunda guerra mundial. World at War foi o retorno de Call of Duty a esta contenda tras Call of Duty 4: Modern Warfare. Comparte co seu predecesor o motor gráfico e diversos recursos técnicos. Foi lanzado en novembro de 2008 para Playstation 2, Playstation 3, Xbox 360, Wii e PC Windows. Posteriormente púxose á venda unha versión para Nintendo DS, que ao igual ca de PS2, difire en diversos aspectos. As versións de PS3, Xbox 360, PC e Wii céntranse en diversas batallas no Pacífico e da fronte oriental, nas que interveñen tropas da Alemaña Nazi, dos Estados Unidos, do Imperio Xaponés e da Unión Soviética. Ademais do modo dun xogador, inclúe un multixogador coperativo e un multixogador competitivo en liña, con varios modos de xogo. Parte das funcións en liña foron deseñadas por *Certain Affinity*.
## Argumento 
O xogo comenza en 1942, na illa de Makin, onde un grupo de prisioneiros norteamericanos están sendo torturados e mutilados por tropas nipoas. Parte dos soldados son rescatados e a acción salta a dous anos despois, á batalla de Peleliu. A continuación, sucédense varios saltos, que non corresponden coa liña temporal real. Así, o xogo incluía combates en Stalingrado, nas beiras do río Volga, e na propia Berlín.

## Diferenzas de versións 
As versións de Xbox 360, Playstation 3 e PC Windows contan cun apartado técnico moi semellante e unha xogabilidade case igual. A versión de Wii prioriza o control sobre o apartado técnico. As versións de PS2 e Nintendo DS posúen uns gráficos menores, debido ás especificacións técnicas inferiores de ambas as dúas máquinas fronte ás primeiras. Ademais, difiren na liña argumental e escenarios presentes.

## Recepción e crítica 
En xeral, foi ben acollido pola prensa e público, acadando un 85 para PS3 , un 83 para PC  e un 84 para Xbox 360 

## Vendas 
A versión de Xbox 360 logrou vender máis de 6 millóns de copias . A de PS3 superou os 3 millóns .

## Notas
Greenwich Village

**Greenwich Village** /AFI: ˌgɹenɪʧ 'vɪlɪʤ/ é unha área residencial do lado oeste de Manhattan, en Nova York. O barrio limita coa rúa Broadway polo leste, co río Hudson polo oeste, coa rúa Houston polo sur e pola rúa 14 polo norte.

Orixinalmente, o barrio era un núcleo á parte, *Groenwijck* en holandés, convertida en vila oficialmente en 1712. En 1822, unha epidemia de febre amarela en Nova York provocou que os residentes se mudaran a Greenwich Village en busca de mellor ar.

En Greenwich Village áchase a rúa Christopher e a pousada Stonewall, onde se levaron a cabo as revoltas de Stonewall en 1969, que deron inicio ao movemento de liberación gai. O nome "Village" pronto se volveu un termo xenérico empregado para denominar a calquera barrio de tendencia homosexual (por exemplo, The Village People).

"The Village," como é chamado usualmente, tamén inclúe o campus principal da Universidade de Nova York (NYU).

## Véxase tamén
### Ligazóns externas
* Greenwich Village Society for Historic Preservation Historia de Greenwich Village
1969 (filme)

***1969*** é un filme de drama realizado en 1988, escrito e dirixido por Ernest Thompson.

## Sinopse 
*1969* conta a historia de tres mozos de finais dos anos 1960 nos EUA e retrata as súas penas indo para a Universidade, cuxos camiños se afastan a medida que van madurecendo.

## Elenco principal 
* Robert Downey Jr. - Ralph Karr
* Kiefer Sutherland - Scott Denny
* Bruce Dern - Cliff Denny
* Mariette Hartley - Jessie Denny
* Winona Ryder - Beth Karr
* Joanna Cassidy - Ev Karr
Emil Aarestrup

**Emil Aarestrup**, nado en Copenhaguen en 1800 e finado en Odense en 1856, foi un poeta dinamarqués. As súas obras completas foron editadas postumamente, en 1877, por Ch. Winther. Destacou na temática erótica.

## Véxase tamén 
### Ligazóns externas 
* Obra completa de Aarestrup no arquivo en liña de Literatura dinamarquesa
Daniel Higiénico

**Daniel Soler**, máis coñecido como **Daniel Higiénico**, nado en Barcelona en 1960, é un artista polifacético catalán que destaca como cantante e compositor humorístico. Ademais, na súa faceta de escritor, ten publicados varios libros. Acadou sona en todo o Estado grazas ao grupo *Daniel Higiénico y la Quartet de Baño Band*, onde interpretaba o personaxe de *El Hombre Cucaracha*.

## Discografía 
*Doble Hoja
*El poder de flipar
*Flipando en colores
*Flipando el doble
*In Laif (Flipando en directo)
*Lágrimas de Chimpancé
*El hombre del tiempo
*Mamá quiero ser autista
*Mentiras podridas
*La rebelión de los niños con problemas emocionales
*Rarezas de cojones
*6.000 Millones

## Véxase tamén
### Ligazóns externas
* Sitio oficial 
* Tema *Flipando en colores*, nos concertos de Radio3
Yasuhiro Yamashita

**Yasuhiro Yamashita**（山下 泰裕）, nado en Yamato (Kumamoto) o 1 de xuño de 1957, é un judoka xaponés.

## Traxectoria 
Retirouse das competicións o 17 de xuño de 1985, tras unha carreira notable, onde gañou cinco medallas de ouro en competicións internacionais e marcou 203 vitorias consecutivas (con 7 empates no medio), ata a súa xubilación. Recibiu o Premio Nacional Xaponés de Honra o 9 de outubro de 1984.

Na actualidade traballa como instrutor ou consultor de numerosas organizacións, incluíndo a Universidade de Tokai, a Federación Internacional de Judo, e do All Japan Judo Federation.
Analfabetismo funcional

Denomínase **analfabetismo funcional** a incapacidade dun individuo para utilizar a súa capacidade de lectura, escritura e cálculo de forma eficiente nas situacións habituais da vida cotiá nun determinado idioma, é dicir, que carece das competencias básicas. Diferénciase do analfabetismo en sentido estrito en que este implica a incapacidade absoluta de ler ou escribir frases sinxelas en calquera idioma.

## Características
Unha persoa analfabeta non sabe ler nin escribir. En troques, un analfabeto funcional si que o pode facer até un certo punto (ler e escribir textos na súa lingua nai), cun grao variábel de corrección e estilo. Un adulto que sexa analfabeto funcional non saberá resolver dun xeito adecuado tarefas necesarias na vida cotiá como por exemplo cubrir unha solicitude para un posto de traballo, entender un contrato, seguir unhas instrucións escritas, ler un artigo nun xornal, interpretar os sinais de tráfico, consultar un dicionario ou entender un folleto cos horarios do autobús. Así mesmo, o analfabetismo funcional tamén limita gravemente a interacción da persoa coas tecnoloxías da información e da comunicación, posto que ten dificultades para usar un ordenador persoal, traballar cun procesador de texto ou cunha folla de cálculo e utilizar un navegador web ou un teléfono móbil de xeito eficiente.

## Véxase tamén
### Outros artigos
* Alfabetización

### Ligazóns externas
* Lituraterre.org - Grupo psicanalítico europeo para a investigación das causas do analfabetismo funcional. 
* O Analfabetismo Funcional Artigo de Ana da Cruz. Recanto das Letras, 2008.
Sherezade

**Sherezade**, **Sahrazad** ou **Xerezade**, en persa شهرزاد, é a narradora dos contos d'*As mil e unha noites*.
## As mil e unha noites 
No inicio da obra cóntase que Sherezade foi chamada para ser a esposa do rei persa Sheriar (do persa شهريار, “rei”), quen cada día desposaba unha virxe, e despois mandaba matar a esposa coa pasara a noite. El xa matara case todas as virxes do reino cando coñece a Sherazade, que se ofrece para casar con el a pesar das protestas do pai, o visir do rei. Sherezade, unha muller bela e intelixente, ten un plan para acabar coa loucura do rei, coa axuda de súa irmá Duniazade.

Á noite, xa nos apousentos do rei, Sherezade pide permiso para despedirse de Duniazade. No medio da conversa, como xa acordaran antes, Duniazade pídelle á irmá que lle conte unha historia. Sherezade, que lera moitos libros e escritos de diversas clases, conta unha historia que, como pensara, cativa a atención do rei. Coas primeiras luces do día, Sherezade interrompe a narrativa no medio, dicindo que a continuaría na noite seguinte. Curioso por saber o final da historia, o rei concédelle a vida até a noite seguinte. Así, nas noites que seguen, Sherezade continúa narrando contos de contido moi diverso, con compoñentes edificantes, máxicos e eróticos, facendo que o rei non perda o seu interese e a manteña viva.

Pasan así mil e unha noites de historias marabillosas, e durante ese período Sherezade dá a luz tres fillos do rei. No final, Sherezade implora ao rei que lle conceda a vida, e este, moi arrepentido polas súas accións pasadas e impresionado pola súa intelixencia e dedicación, fai dela a súa raíña definitiva. Duniazade tamén pasa a formar parte da corte, desposando o irmán do rei.

## Notas 
## Véxase tamén 
## Bibliografía 
* Graham, Seal. *Encyclopedia of folk heroes*. ABC-CLIO, 2001. ISBN 1-57607-216-9 http://books.google.com/books?id=qfTcKDzzqvIC&pg=PT253&dq=Scheherazade+arabian+nights&lr=&hl=es&cd=29#v=onepage&q=Scheherazade%20arabian%20nights&f=false
* Anónimo. *Las mil y una noches * trad. María Elvira Sagarzazu. Colihue Clásica, 2006. ISBN 950-563-023-9  
* Anónimo. *Contos das 1001 noites*, tradución de Carmen Torre París (e selección de Juan Tébar), Ed. Xerais de Galicia, colección infantil e xuvenil - contos universais, 2001.

### Outros artigos 
* Literatura árabe
* *As mil e unha noites*
* Scheherazade (Rimsky-Korsakov)
Labrit (cantante)

**Labrit Zabala Kasasola**, coñecida como **Labrit**, nada en Usurbil (Guipúscoa) en 1978, é unha cantautora vasca. O seu estilo é pop melódico e canta os seus temas en éuscaro.

## Discografía
* *Paradisua* (2000)
* *Nori egin So!* (2001)
Borobó

**Raimundo García Domínguez**, máis coñecido como **Borobó**, nado en Pontecesures o 10 de xullo de 1916 e finado en Santiago de Compostela o 28 de agosto de 2003, foi un escritor e xornalista galego.

## Traxectoria 
Fillo do médico Víctor García García-Lozano e Dolores Domínguez Sierra. Estudou o bacharelato en Pontecesures e despois cursou Filosofía e Letras na universidade de Santiago de Compostela. Durante a Segunda República ingresou en Izquierda Republicana, pero marchou con Xoán Xesús González para formar Vanguardia de Izquierda Republicana, da que foi secretario de actas. En 1936 a guerra civil española sorprendeuno en Santander, onde asistía á Universidade Internacional de Verán. Foi trasladado a Madrid e participou na defensa da cidade en unidades de artillaría e de transporte. Afiliouse á Unión General de Trabajadores, e comezou a súa faceta xornalística, con colaboracións na redacción de *Estímulo*, voceiro das unidades artilleiras en que participou. Cando xa remataba a guerra afiliouse ao PSOE.

Rematada a guerra, pasou por diversos campos de concentración, tivo que facer o servizo militar en Marrocos e incorporouse á actividade clandestina do seu partido. Fixo de enlace entre os socialistas galegos e a dirección do PSOE en Madrid. Retomou o seu traballo xornalístico participando na publicación *Finisterre* e, entre 1944 e 1946, en *El Español*, *La Estafeta Literaria*, *Fantasía* e *Madrid*.

En 1946 volveu a Galicia e incorporouse á redacción de *La Noche*, do que foi director, e no cal deu cabida a novos escritores que acabarían sendo coñecidos polo alcume de Xeración 'La Noche'. Entre 1949 e 1966 foi o cronista oficial de Compostela. Ocupou a dirección de *El Correo Gallego* en 1960, e máis tarde marchou novamente a Madrid, e traballou en Agencia EFE até a súa xubilación. Na última parte da súa vida, retirouse a Trevonzos, unha pequena aldea de Boiro dende a que se ve a vila de Rianxo.

## Pseudónimos e heterónimos 
Aínda que o de Borobó é o seu máis coñecido pseudónimo, tamén foi coñecido por outros pseudónimos e heterónimos, entre eles os de **Raimundo Lozano**, **J. Sierra**, **Ánxel Novo**, **Xoán Porreás**, **Tina** ou **La Piñeira**.
## Distincións
*Premio de xornalismo Julio Camba 1986

## Notas 
## Véxase tamén 
### Bibliografía 
* 
* 
*  (1990). *Diccionario de escritores en lingua galega*, p.&nbsp;168.
* 

### Ligazóns externas 
* Entrevista a Borobó, na serie Historias da vida, de Xan Leira. CCG.
Barroso

Como topónimo **Barroso** pode referirse a:

;En Galiza
***Barroso**, parroquia do concello de Avión;
****Barroso**, lugar de dita parroquia;
***Barroso**, lugar da parroquia de Curtis, no concello de Curtis;
***O Barroso**, lugar da parroquia de Queixas, no concello de Cerceda;
***O Barroso**, lugar da parroquia de Triabá, no concello de Castro de Rei;
***O Barroso**, lugar da parroquia de Sisán, no concello de Ribadumia;
***Porto Barroso**, lugar da parroquia de Sancovade, no concello de Vilalba.

;Fóra de Galiza

;En Portugal
***Barroso**, comarca que comprende os concellos de Montalegre e Boticas;

;No Brasil
***Barroso**, municipio do estado de Minas Gerais;

;Persoas
***Pero Gomez Barroso**, trobador portugués do século XIII;
***Ary Barroso**, compositor brasileiro (1903-1964);
***Pedro Barroso**, cantante, actor, escritor e psicólogo portugués (n. 1950);
***José Manuel Durão Barroso**, político portugués (n. 1956).

## Véxase tamén
### Outros artigos
Liga Portuguesa de Basquetebol

A **Liga Portuguesa de Basquetebol** (**LPB**), coñecida por motivos de patrocinio como **LPB Placard**, é a máxima categoría do baloncesto masculino en Portugal. Dende a tempada 2008−09 a competición está organizada de novo pola Federação Portuguesa de Basquetebol, sendo un torneo semiprofesional. Entre 1995 e 2008, durante trece temporadas, a liga foi profesional, e estaba organizada pola LCB, a cal acabou desaparecendo por problemas financeiros.

Entre as temporadas 1965–66 e 1973–74 os campións de liga determinábanse nun torneo que enfrontaba aos campións do Campionato Metropolitano, representando Portugal, e os campións das provincias da África Occidental Portuguesa (Angola) e da África Oriental (Mozambique), dun xeito semellante ao do Campeonato de Hóquei em Patins. Porén, o primeiro deses torneos non se chegou a disputar debido as protestas do Sporting de Lourenço Marques, equipo mozambicano.

## Equipos 
Un total de catorce equipos participan na temporada 2019–20 da LBP.

## Historial 
### Liga Profesional (1995-2008) 
### Liga Portuguesa de Basquetebol 
## Títulos por equipo 
## Notas 
## Véxase tamén 
### Ligazóns externas 
* Web Oficial da FPB
* Páxina da LPB en Eurobasket.com
Francisco Vázquez de Coronado

[miniatura|300px|A expedición de Coronado, por [Frederic Remington.]]
miniatura|300px|A expedición de Coronado.

**Francisco Vázquez de Coronado y Luján** nado en Salamanca en 1510 e finado en Cidade de México o 22 de setembro de 1554, máis coñecido simplemente como **Coronado**, foi un conquistador castelán. 

## Traxectoria 
Viaxou por Novo México e outras partes dos actuais Estados Unidos entre 1540 e 1542. Chegou ao Vicerreinado de Nova España acompañando ao primeiro vicerrei don Antonio de Mendoza.

## Na cultura popular 
No filme *Indiana Jones e a última cruzada* menciónase a «Cruz de Coronado», unha cruz de ouro e xoias cun anaco da Santa Cruz na que Xesuscristo foi crucificado, que Hernán Cortés lle ofreceu a Coronado.

## Notas 
;

## Véxase tamén
### Ligazóns externas
* Francisco Vázquez de Coronado y su búsqueda de las siete ciudades de Cíbola
* Carta a su Majestad, de Francisco Vázquez Coronado en que hace relación del descubrimiento de la provincia de Tigüex (20 de outubro de 1541)
* Relación de la jornada de Cibola, por Pedro de Castañeda. Es una crónica del viaje de Coronado por Norteamérica.
* Relación hecha por el Capitán Juan Jaramillo, de la jornada que había hecho a la Tierra Nueva en Nueva España y al descubrimiento de Cíbola, yendo por General Francisco Vázquez Coronado (Año de 1537)
6472 Rosema

**6472 Rosema** (1985 TL) e un asteroide do cinto principal descuberto o 15 de outubro de 1985 por E. Bowell at Anderson Mesa.

### Véxase tamén
## Ligazóns internas
*Asteroide

## Ligazóns externas
*Datos do 6472 Rosema na Base de Datos de Corpos Medianos do JPL (en inglés)
*Diagrama Orbital do asteroide 6472 Rosema
Hóckey sobre xeo

miniatura|300px|Lance dun partido de hóckey sobre xeo.
O **hóckey sobre xeo** é un deporte que se xoga entre dous equipos de seis xogadores con patíns sobre unha pista de xeo. Os patinadores deben dirixir un disco de caucho (*puck*) cun bastón longo (*stick*), para tratar de anotar na portaría do rival. Ao termo dun partido, o equipo que máis goles marcou gana.

Esta variante do hóckey caracterízase por ser un deporte físico; os xogadores poden realizar cargas co corpo sobre o rival para tratar de arrebatarlle o control do *puck*, polo que os xogadores adoitan ir equipados con toda clase de proteccións. É tamén un dos xogos máis rápidos, debido a que a fricción do disco e os patíns sobre o xeo é mínima, e un dos poucos deportes que permiten realizar cambios de xogadores de forma ilimitada e sen necesidade de interromper o xogo.

Inventouse a finais do século XIX no Canadá, onde está considerado como o seu deporte nacional. Ademais, tamén goza de bastante popularidade en Estados Unidos, Suecia, Finlandia, Europa Central e Rusia, e mesmo está considerado como a principal variante de hóckey en países do hemisferio norte con climas fríos. O seu principal órgano reitor a nivel internacional é a Federación Internacional de Hockey sobre Xeo.

## O xogo 
Aínda que as características xerais do xogo permanecen constantes, as normas exactas dependen do código de xogo particulares que se empreguen. Os dous códigos máis importantes no os da IIHF
While the general characteristics of the game remain constant, the exact rules depend on the particular code of play being used. The two most important codes are those of the IIHF e o da National Hockey League (NHL).
### O terreo de xogo 
O hóckey sobre xeo xógase sobre unha pista que pode ser interior ou exterior, con xeo que pode ser natural ou artificial. Na maior parte dos encontros organizados no seo dunha competición, o xeo é artificial. Existen distintos tamaños de pista, mais a Federación Internacional de Hockey sobre Xeo (coñecida tamén polas súas siglas en inglés IIHF) define as dimensións regulamentarias: 60&nbsp;metros de longo e entre os 26 e os 30&nbsp;metros de ancho de acordo co regulamento da IIHF. As esquinas do terreo de xogo teñen que ser redondeadas co arco dun círculo de 7 a 8,5&nbsp;metros.

Todo o perímetro da pista ten que estar rodeado por un valo cuxa altura ideal está fixada en 1,07&nbsp;metros sobre o xeo e integramente de cor branca agás a zona inferior, denominada en inglés “Kick Plate” (en galego "placa de protección"), que é de cor amarela. Ademais nos fondos colócase unha rede protectora pendurada do teito por riba da pantalla protectora que se estende canto menos ata onde a liña de gol.

En fronte da mesa de anotadores delimítase mediante unha liña vermella de cinco centímetros un área semicircular de tres metros de radio a área de árbitros no xeo.

[center|A [pista de hóckey sobre xeo.
En vermello liña central e liñas de gol. 
En azul: liñas de ataque.]]

## Notas 
## Véxase tamén 
### Bibliografía 
*
Galería de imaxes da praza de Fefiñáns

**Praza de Fefiñáns**, Cambados.

## Igrexa de San Bieito 

Ficheiro:Cambados 060905 igrexa.JPG
Ficheiro:Vista_xeral_da_igrexa_de_San_Bieito,_Fefiñáns,_Cambados.jpg
Ficheiro::Balboas,_escultura_da_igrexa_de_San_Bieito,_Fefiñáns.jpg
Ficheiro:Balboas,_escultura_da_igrexa_de_San_Bieito,_Fefiñáns.jpg|Balboas, escultura da igrexa de San Bieito

## Pazo 

Ficheiro:Cambados_060905_Pazo_de_Fefiñáns.jpg|Vista dende un patio interior
Ficheiro:Torre da finca do Pazo de Fefiñáns, Cambados.jpg|Torre
Ficheiro:Inscrición da torre da finca do Pazo de Fefiñáns.jpg|Inscrición na torre
Ficheiro:Horta_do_Pazo_de_Fefiñans.jpg
Ficheiro:Cambados_Pazo_Fefiñans_5.jpg|Escudo
Ficheiro:Fefinhans-interior-1.jpg|Salón interior
Ficheiro:Fefinhans-interior-2.jpg|Salón interior
Mancebo

A **mancebía** é un sistema de reprodución empresarial empregado en Galicia durante o Antigo Réxime, preferentemente polas casas comerciais.

## Características
Os chamados mancebos vivían nas mesmas casas que os comerciantes. Na planta baixa situabase o comercio, no primeiro andar o patrón e a súa familia e no segundo ou terceiro os mancebos e as criadas. O mancebo estaba no que no dereito particular galego se chama "a mesa e os manteis". Isto quere dicir que a casa corría cos gastos de comida e aloxamento, medicinais e mesmo vestido. Non recibía os soldos deica o intre da súa independencia. Cobraba todo xunto, xeralmente tras dez ou doce anos, coa finalidade de montar unha nova empresa. Este acto facíase de mutuo acordo e normalmente o patrón formaba parte da nova empresa achegando capital.

Nalgunhas ocasiós acontecía que o mancebo casaba cunha das herdeiras, facéndose cargo da empresa familiar.

## Notas
Dólar neozelandés

O **dólar neozelandés** (en inglés *New Zealand dollar* ou, simplemente, *dollar*) é a moeda oficial de Nova Zelandia e os seus territorios dependentes (as Illas Cook, Niue e Tokelau), así como da colonia británica das Illas Pitcairn. Decotío abreviase **$**, ou **NZ$** para diferencialo do dólar estadounidense e doutros tipos de dólares. O código ISO 4217 é **NZD**. Subdivídese en 100 *cents*.

Informalmente, en inglés é coñecido como o *kiwi* (ou o *kiwi dollar*).

## Historia 
O dólar neozelandés introduciuse o 10 de xullo de 1967 en substitución da libra neozelandesa, como resultado do proceso de decimalización da moeda, a razón de dous dólares por libra, ou o que é o mesmo, dous shillings por dólar.

O instituto emisor é o Banco de Reserva de Nova Zelandia (*Reserve Bank of New Zealand*). Hai en circulación moedas de 10, 20 e 50 cents e 1 e 2 dólares (as pezas de menos valor, as de 1 e 2 cents, foron retiradas da circulación en 1990, e a de 5 cents foi tamén retirada en 2006). Os billetes que circulan actualmente son os de 5, 10, 20, 50 e 100 dólares (os de 1 e 2 dólares retiráronse en 1991, cando se puxeron en circulación as moedas correspondentes). Se ben as primeiras emisións foron de papel, como é habitual na meirande parte dos billetes do mundo, dende 1999, a semellanza dos billetes australianos, as novas series están feitas de polímero, un plástico que dificulta a súa falsificación.

As Illas Cook tiveron as súas propias emisións de billetes entre 1987 e 1995, se ben continúan tendo as súas propias moedas (de 1, 2 e 5 dólares), de valor legal.

## Taxas de cambio 
* 1 EUR = 1,64 NZD (15 de febreiro de 2014)
* 1 USD = 1,20 NZD (15 de febreiro de 2014)

## Véxase tamén 
### Outros artigos 
* Dólar
* Dólar das Illas Cook
* Moedas da libra neozelandesa

### Ligazóns externas 
* Banco de Reserva de Nova Zelandia 
* *Dólar neozelandés - Billetes de Nova Zelandia*
Dólar das Illas Cook

O **dólar das Illas Cook** é a moeda das Illas Cook, xunto co dólar neozelandés e en paridade con este. O dólar subdivídese en 100 *cents*, aínda que algunhas moedas de 50 cents levan a denominación de *"50 Tene"*.

## Historia 
Ata 1967, a libra neozelandesa empregárase nas Illas Cook, cando foi substituído polo dólar de Nova Zelandia. En 1972, as moedas foron emitidas especificamente para as Illas Cook, e os billetes de banco que apareceron en 1987. O dólar das Illas Cook está vencellado á par co dólar de Nova Zelandia.

## Moedas 
En 1972 introducíronse moedas de bronce de 1 e 2 céntimos, e de cuproníquel de 5, 10, 20, 50 cents e 1 dólar. Todas eran do mesmo tamaño e composición que as correspondentes moedas de Nova Zelandia. En 1983, a produción das moedas de 1 e 2 céntimos rematou. En 1987 introducíronse moedas de 1 dólar en forma de vieira, de 2 dólares triangulares, e de 5 dólares dodecagonais, sendo as de 1 e 2 dólares en cuproníquel e as de 5 dólares en aluminio-bronce. Aínda que houbo unha redución no tamaño das moedas de 10, 20 e 50 cents de Nova Zelandia en 2006, as Illas Cook aínda non reduciron o tamaño das súas.

## Billetes 
En 1987 o goberno presentou unha nova serie de billetes de 3, 10 e 20 dólares, seguidos polo billete de 50 dólares en 1992. Estes billetes foron impresos ata 1995. Os da illa actualmente están a empregar máis os billetes de Nova Zelandia, a pesar de que os billetes das Illas Cook continúan tendo curso legal.
Call of Duty: Modern Warfare 2

**Call of Duty: Modern Warfare 2**, tamén denominado **Modern Wafare 2** é un videoxogo pertencente á serie Call of Duty. Programado por Infinity Ward e distribuído por Activision, foi lanzado en novembro de 2009 para PC Windows, Xbox 360 e Playstation 3. Segue a liña argumental iniciada por Call of Duty 4: Modern Warfare.

## Argumento 
Continúa a historia de Call of Duty 4: Modern Warfare, xogo co que comparte numerosas personaxes. A acción comeza en Afganistán, onde as forzas especiais estadounidenses e británicas combaten contra insurxentes. A partir de entón, sucédense varios actos terroristas por Europa, instigados polas forzas ultranacionalistas rusas.
## Estilo de xogo 
Segue a liña dos seus predecesores, un FPS (*first person shooter*), con modo campaña para un xogador, e con varias personaxes máis controladas pola máquina. Tamén contén un modo multixogador en liña e unha serie de misións especiais a modo de extra. O armamento presentado é real, incluíndo rifles de asalto, escopetas, pistolas e granadas. Non obstante, varios críticos afirmaron del que era demasiado parecido a Call of Duty 4: Modern Warfare, tamén programado por Infinity Ward .

## Recepción e crítica 
O xogo contou dende o principio cunha grande expectación. Modern Warfare 2 obtivo moi boas cualificacións que acadaron segundo Metacritic un 94 en PS3 , un 94 en Xbox 360  e un 86 en PC .

## Vendas 
Rapidamente, **Modern Warfare 2** converteuse nun dos videoxogos máis rapidamente vendidos da historia, acadando as 7 millóns de copias nun só día. A versión de Xbox 360 foi a máis vendida, superando os 10 millóns de exemplares . A versión de PS3 vendeu aproximadamente 7 millóns de copias .

## Notas
Infinity Ward

**Infinity Ward** é unha compañía de videoxogos norteamericana fundada en 2002 por 22 antigos empregados de 2015, Inc.. En outubro de 2003 foi contratada por Activision, que lle encargou a programación de varias entregas de Call of Duty.

## Reputación do estudo 
O seu primeiro xogo que programou foi Call of Duty, que recibiu boas críticas e varios premios . Tanto Call of Duty 4: Modern Warfare coma Call of Duty: Modern Warfare 2 lograron vender máis de 10 millóns cada un deles .

## Motores gráficos empregados 
A primeira creación do estudo empregou o motor Id Tech 3, mentres que Call of Duty 2 empregou unha versión modificada do mesmo motor, que agora soportaba DirectX 9. Para Modern Warfare usaron un motor propio, non aplicado en previos videoxogos . O mesmo motor foi empregado por Activision noutros xogos da compañía, coma Call of Duty: World at War e Quatum of Solace . Para Modern Warfare 2 optaron por unha versión máis avanzada do motor de Modern Warfare, denominada *IW 4.0*.

## Conflito con Activision 
En marzo de 2010, Activision despediu a dous dos empregados de maior rango de Infinity Ward. Activision alegou que a decisión se debía a que ambos os dous mantiñan en segredo conversacións con Electronic Arts . Pola súa banda, os despedidos reclaman que Activision non cumpriu cunha serie de pagamentos derivados das vendas de Modern Warfare 2. Reclaman ademais os dereitos da franquía Modern Warfare .

## Notas 
## Xogos programados por Infinity Ward 
* Call of Duty
* Call of Duty 2
* Call of Duty 4: Modern Warfare
* Call of Duty: Modern Warfare 2
* Call of Duty: Modern Warfare 3
* Call of Duty: Infinite Warfare
Soundshepard

**SoundShepard** é unha banda musical viguesa, caracterizada pola mestura de diferentes estilos como funk, reggae ou metal.

## Traxectoria 
SoundShepard ten a súa orixe no grupo Loud Silence, no que tocaban Xabier e Cibrán Rey, e que tivo diversos cambios na súa formación desde o ano 2001, formando parte da banda, entre outros, Chona (cantante durante varios anos, actual batería de Senhor Huevohormigo), Fran (ex-guitarrista de What) e Darío (antigo cantante de Barnacle).

No 2005 a formación do grupo estaba composta por Cristóbal "Kwer" (guitarra), Xabier Rey (voz e baixo) e Cibrán Rey (batería). No 2006 buscaron outro baixista, para dedicarse por completo Xabier á función de cantante. Nun concerto de Paranoid propúxoselle a Sergio (entón baixista de Barnacle) unirse á formación. A súa incorporación levou a banda cara a un estilo máis similar a Incubus no disco *Fungus Amongus*.

Tamén no 2006 Cristóbal deixa o grupo, sendo substituído por Rubén Carrera, que xa tocara en grupos coma El cuarto de los ratones, Tas Coljao ou Diskordia.

En setembro de 2006 dan o seu primeiro concerto coa nova formación. O repertorio incluía temas novos e algúns anteriores. A finais de ano gravan a súa primeira demo, de cinco temas, con Xabi Lomba (Aveces Llueve), coa que gañarían o concurso Maketón de Estrella Galicia.

## Membros 
* Rubén Carrera (Guitarra e coros)
* Cibrán Rey (batería e coros)
* Xabier Rey (voz)
* Alex Touceda (baixo)

## Véxase tamén 
### Ligazóns externas 
* Páxina do grupo na plataforma Myspace.
Los del Río

**Los del Río** é un dúo musical formado por Antonio Romero Monge e Rafael Ruiz Perdigones. Iniciaron a súa carreira musical na década dos 60. O seu maior éxito chegou con "Macarena" entre os anos 1995 e 1997, converténdose no terceiro sinxelo e a canción en español máis vendida da historia da música a nivel mundial con máis de 14 millóns.

## Historia 
En 1962, cando tiñan só 14 anos, formaron o dúo *Los del Río*, actuando por primeira vez ante o público no programa *Ronda del Domingo* de Radio Sevilla da Cadena SER. O factor clave no aumento da popularidade do Grupo *Los del Río*, é a súa colaboración co produtor e compositor Manuel Sánchez Pernía con quen gravaron un disco cun estilo bastante similar pouco antes do estrepitoso éxito da Macarena. A súa especialidade é a música folclórica, en especial as sevillanas. Por un tempo, *Los del Río* actuaban en festas privadas de Marbella e Madrid.. Con todo, no verán de 1996, tras ser remesturada (*Macarena*) polo dúo Fangoria para chegar a ser máis comercial, o dúo gozou dun enorme éxito coa canción do verán, chegando ata a acadar o número un no *Billboard Hot 100*. A canción tamén foi vendida en moitos outros países como en Australia.

*Los del Río* seguen a vivir en Dos Hermanas (Sevilla).

Aínda que o dúo non recoñeza o éxito da canción á *Fangoria*, eles seguen tentando ata o día de hoxe que se lles recoñeza, mediante demandas que foron sistematicamente desestimadas.

## Discografía 
### Discos 
dereita|miniatura|385px|Un sarxento americano apréndelle o baile da Macarena a un soldado iraquí.
### Sinxelos 
## Premios 
* En 2004 concedéuselles a Medalla de Andalucía.

## Notas
Soneto de Monterrei

O **Soneto de Monterrei** é un poema do século XVI e unha das poucas mostras de literatura galega dos séculos escuros. Descoñécese a súa autoría, e aínda que se atribuíu nun principio a Luís de Camões, parece pouco probábel para un poema con contido sutil e maduro para un Camões que nesa altura non podía ter máis de quince anos.

## Texto 
## Notas 
## Véxase tamén 
* Castelo de Monterrei
Cometa Giacobini-Zinner

O **21P/Giacobini-Zinner** é un cometa con período de 6,621 anos. As características da súa órbita respecto da órbita terrestre fan que de que cada dúas revolucións unha delas sexa favorable para a observación, dado que o cometa pasa entón relativamente preto da Terra. Esa circunstancia acontece o 9 ou o 10 de outubro, entón observase a chuvia de meteoros das *Giacobínidas* ou Dracónidas (chamadas así porque o seu radiante sitúase na constelación do Dragón). Recibe o seu nome polos seus descubridores, Michel Giacobini e Ernst Zinner, que o avistaron por vez primeira o 20 de decembro de 1900. Atópase clasificado como cometa da familia de Xúpiter.

## Elementos orbitais 
* Época = 6 de marzo de 2006
* Semieixo maior (a) = 3,526 UA
* Perihelio = 1,038 UA
* Afelio = 6,014 UA
* Excentricidade (e) = 0,7056
* Período orbital (P)= 6,621 anos
* Inclinación (i) = 31,8108°
* Próximo perihelio = 2012
* Designación actual = 21P/Giacobini-Zinner

## Véxase tamén 
### Outros artigos 
* Cometa
* ISEE 3

### Ligazóns externas 
* Datos do 21P/Giacobini-Zinner da Base de Datos de Corpos Medianos do JPL 
* Diagrama Orbital do 21P/Giacobini-Zinner
Semieixo maior

280px|dereita|miniatura| Na elipse: o eixo maior (verde), o semieixo maior *a*, o eixo menor (rosa) e o semieixo menor *b*.
En matemáticas, o **semieixe** ou **semieixo maior** (tamén chamado **semieixo maior** ou **eixo semimaior**) dunha elipse é a metade do diámetro máis longo; o seu símbolo é *a*. En astronomía, é a distancia media dun obxecto que orbita ao redor doutro.

O semieixe maior é unha das características máis importantes dunha órbita, xunto co seu período orbital. Pode ser matematicamente probado que para un corpo orbitando, o semieixe maior representa a distancia media do corpo á fonte central gravitacional. Para os obxectos do Sistema Solar, o semieixe maior está relacionado co período da órbita pola terceira lei de Kepler, orixinalmente descrita como:

:P^2=k a^3

onde *P* é o período medido en anos, *a* é o semieixe maior medido en unidades astronómicas e *k*, unha constante de proporcionalidade.

Esta fórmula foi modificada por Newton ao desenvolver a súa teoría gravitatoria, expresándoa como:

:P^2= \frac{4\pi^2}{G(M+m)}a^3

onde *G* é a constante da gravitación universal, *M* é a masa do corpo central e *m* é a masa do corpo orbitando.

## Véxase tamén 
### Outros artigos 
* Semieixo menor
* Órbita
* Período orbital
* Inclinación orbital
* Excentricidade
Época (astronomía)

En astronomía, **época**, tamén chamada **época das coordenadas**, e unha data precisa a que fan referencia as coordenadas celestes calculadas para as estrelas. Tendo como orixe do termo o feito de que algúns dos movementos da Terra perceptibles, tales como o xiro sobre o seu eixo (día) e o xiro ó redor do Sol (ano) e outros no tan perceptibles, coñecidos co nome de precesión e nutación, enténdese logo que as coordenadas estelares muden, aínda que de xeito moi imperceptible, cada ano. Por esta razón resulta oportuno facer referencia a un preciso instante de tempo para o seu cálculo.

## Uso 
A época das coordenadas mais en uso nos actuais atlas celestes e nas Efemérides e o J2000.0, que fixa como referencia o 1 de xaneiro de 2000 ás 12:00 TT. O prefixo "J" ven a indicar que e Época Xuliana. O estándar anterior foi B1950.0, co prefixo "B" indicando que era Época besseliana.

As épocas besselianas foron empregadas antes de 1984 e na actualidade empréganse nos cálculos astronómicos só épocas xulianas.

* O Catálogo Henry Draper emprega B1900.0.
* Os contornos ou *fronteiras* das constelacións definíronse no ano 1930 mediante liñas de ascensión recta e declinación para a época B1875.0.

### Formatos empregados 
As épocas que fan referencia aos elementos orbitais dánse por regra xeral en Tempo terrestre (TT) e descríbense  en diferentes formatos:

* Datas en gregoriano con representación en 24-horas time: 2000 Jan. 1, 12:00 TT
* Datas en formato gregoriano cunha parte fraccionaria do día: 2000 Jan. 1.5 TT
* Día xuliano co día representado de forma fraccionaria: JDT 2451545.0
* Empregando os elementos orbitais definidos polo formato da NASA/NORAD como por exemplo: 00001.50000000
Época

**Época** pode referirse a:

* A **época medieval**
* A **época xeolóxica**.
* A **época astronómica**.
* A **época Helenística**.
* A **época precolombiana**, en América.
* **Época**, revista brasileira
Dólar antártico

O **dólar antártico** (*Antarctican dollar* en inglés) é un obxecto de colección producido pola compañía *Antarctica Overseas Exchange Office Ltd.*, coa aparencia de billetes de banco nacionais supostamente para ser empregados no continente antártico. Estes billetes non son de curso legal na Antártida, nin en ningún país, se ben a compañía emisora promete rescatalos "ao seu valor nominal durante todo o seu período de validez".

Antarctica Overseas Exchange Office sostén que inviste unha parte de todo o recadado pola venda dos dólares antárticos para contribuír con organizacións que procuran levar a cabo proxectos de investigación e humanitarios na rexión antártica.

## Notas 
## Véxase tamén 
### Ligazóns externas 
* Web Oficial de Antarctica Overseas Exchange Office Ltd.
* Ilustracións dos billetes.
Dólar das Illas Salomón

O **dólar das Illas Salomón** (en inglés *Solomon Islands dollar* ou, simplemente, *dollar*) é a moeda oficial das Illas Salomón. Xeralmente abréviase como **$**, ou **SI$** para diferencialo do dólar estadounidense e outros tipos de dólares. O seu código ISO 4217 é **SBD**. Divídese en 100 *cents* ou céntimos.

A moeda adóptase en 1977 trala independencia do arquipélago, en substitución do dólar australiano (AUD) en termos paritarios (1 SBD = 1 AUD). Nos 30 anos de existencia por separado, e especialmente durante a guerra civil dos anos 2000-2003, o dólar das Illas Salomón sufriu unha forte desvalorización e actualmente equivale a uns 20 céntimos de dólar australiano.

Son emitidos polo Banco Central das Illas Salomón (*Central Bank of Solomon Islands*), e circulan moedas de 1, 2, 5, 10, 20 e 50 céntimos e de 1 dólar (as de 1 e 2 céntimos son pouco empregadas), e billetes de 2, 5, 10, 20, 50 e 100 dólares. As Illas Salomón forman parte da Commonwealth de Nacións, polo que continúa tendo á raíña do Reino Unido nas súas moedas.

## Taxas de troco 
* 1 EUR = 10,3591 SBD (18 de marzo de 2010)
* 1 USD = 7,612 SBD (28 de marzo de 2010)

## Véxase tamén 
* Dólar

### Ligazóns externas 
* Banco Central das Illas Salomón
Miguel López de Legazpi

[miniatura|dereita|250px|Monumento a Legazpi na [Cidade de Cebú, (Filipinas).]]
**Miguel López de Legazpi**, nado en Zumarraga (Guipúscoa) en 1503 e finado en Manila en 1572, coñecido como *El Adelantado* ('O Adiantado') e *el viejo* ('o vello'), foi un conquistador español, administrador colonial de Filipinas e fundador da cidade de Manila o 24 de xuño de 1571. É coñecido por ser o conquistador das illas Filipinas.